
Introductio* 


jVfagmim  pathologiae  ac  therapiae  caput  de  in- 
flammationibus tam  externarum  quam  internarum 
partium  est  generatim  conceptis , quippe  quae, 
varias  formas  indutae,  cum  aegrotis  periculum  mi- 
nitantur ac  medicis  negotium  facessunt,  tum  aliis 
morbis  amam  praebere  sane  plurimis  solent.  In- 
flammationes aurem  internae  accuratiori  examini 
eo  sunt  submittendae,  quod  neque  tam  facile 
quam  externae  cognoscuntur,  et  partium  interna- 
rum functiones  mirifice  turbant  inhibentque,  et 
aegros  vix  opinantes  in  discrimen  vitae  vocant» 
neque  remedia  effectum  eatis  certum  ad  partes  in- 
flammatas exerere  valent*  Multo  graviores  inflam- 
mationes internae  infantum  sunt,  quum  partitu 
corpus  puerile  tenerrimum  aegrius  earum  sit  pa- 
tiens, partim  diagnosis  difficilior,  frequentia  major 
ac  medela  magis  ardua  sit* 


Ouamobrem  operae  pretium  mihi  videtur,  expo- 
sitionem generalem  inflammationum  viscerum  in 
cavis  corporis  puerilis  primariis  tentasse,  primum 
quod  plurimi  auctorum  in  operibus  suis,  de  hac 
re  conscriptis,  obiter  eas  tractaverunt,  vel  plane 
omiserunt,  si  ab  iis  discesseris,  quae  singulariter 
ad  aetatem  puerilem  pertinert,  v*  c*  hydrocephalo 
acuto,  quem  inflammatio  tunicarum  cerebri  praece- 
dit, et  angina  membranacea,  deinde  quod  inflam- 
mationes internae  partim  rarius  cognoscuntur,  par- 
tim  morbi  plane  contrarii  pro  iis  habentur. 


Inquirere  licet,  cur  pleri  que  scriptores  medici  in 
compendiis  suis  infaritum  morbis  peculiares  sec- 
tiones minus  dicaverint?  Eo  potissimum  argu- 
mento ductos  esse  puto,  quod  crediderunt,  haud 
frequentius  illis  quam  in  adultis  observari,  tum 
quod  persuasum  sibi  habuerunt,  methodum  anti- 
phlogisticam  inflammationibus  germinis  partium 
internarum  adultorum  adhibitam  et  salutarem,  mu- 
tatis paucis,  quae  aetati  infantili,  teneraeque  con- 
stitutioni responderent,  internis  quoque  infantum 
inflammationibus  opitulari* 

Me  judice  autem  inflammationes  infantum  in- 
ternae aeque  ac  multi  alii  morbi  infantiles  v.  c, 
nonnulla  morborum  ciitis  acutorum  genera,  dysen- 
teria, diarrhoea  rei.  curatius  etiam  considerandae 
sunt.  Haec  enim  non  minus  adultos  quam  pueros 

adoriuntur,  et  tum  demum  periculum  maximum 
ostendunt,  si  inflammatio  iis  accedit,  quod  teme- 
ritate aut  negligentia  facillime  evenit. 

§.  2. 

Accedit  etiam  ad  hoc,  ut  aetas  infantilis  in- 
flammationibus maxime  sit  obnoxia,  quia  corpus 
tenerrimum  potentiarum  externarum  impatientius, 
quam  aetate  provectum  est,  quia  porro  multi  proces- 
sus evolutionis  in  eo  eveniunt,  quibus  actuositas 
vasorum  provocatur  et  sanguinis  congestio  auge- 
tur, id  quod  in  conformatione,  eruptione  et 
mutatione  cientium  videmus.  Post  partum 
pulmones  respirare  incipiunt,  sanguis  cursum 
alium  capit,  in  tractu  intestinorum  digestio  per- 
luitur, actuositas  hepatis  et  cutis  immutatur,  et 
organa  sensuum  paulatim  excoluntur*  Quibus,  si 
potentiae  externae  accedunt,  facillime  exoritur 
inflammatio,  cujus  rei  veritatem  praesertim  tempus 
hiemale  ac  vernum  contestatur*  Dies  severi,  hu- 
midi,  frigidi,  nec  non  sicci,  subinde  sole  excepti, 
praesertim  si  venti  gelidi  boreales  et  subsolani 
perflant,  et  cutis  cum  pulmonibus  aere  cubili  re- 
tento, satp.e  immodice  calido,  debilitata  est,  nec- 
dum atiiiosphaerae  frigidiori  assuevit,  multum 
inflammationes  juvant*  Dubium  non  est,  quin 
aer  interdum  indolem  singularem  referat,  cujus 
partes  constitutivae  naturae  spccilicae  sint,  quam 
experimentis  physicis  eruere  non  licet,  quaeque 

efficit,  ut  in  cutem,  pulmonem  rei,  corporum 
horum  tenuium  vim  inimicam  exerat,  unde  reac- 
tio eorum  propria  imminuatur  vel  extinguatur, 
febrisque  inflammatoria  enascatur  necesse  est. 
Quapropter  eam  interdum  populariter  et  quibus- 
dam anni  temporibus  frequentius  grassantem  depre- 
hendimus. *)  **) 

Henkius  ***)  quod  si  inquit  communi  inflam- 
mationis nomine  quoscunque  status  actuo  itatis 
vasorum  incitatae  comprehendimus,  qui  congestio- 
ne sanguinis,  majori  vasorum  pulsatione,  calore 
incitato  et  secretione  adaucta  vel  depositione  ma- 
teriae plasticae  conspicui  sunt,  opinionem  de  in- 
flammationibus internis,  infantes  crebrius  quam 
adultos  vexantibus,  ab  Heimio  f)  propositam,  ve- 
ritati consentaneam  esse  elucescit. 


*)  Horns  Archiv  fiir  rnedicinische  Erfalirung.  III,  B, 
1809.  pag.  182. 

**)  Henkes  Handbuch  zur  Erkenntniss  und  Heilung  der 
Kinderkrankheiten.  II.  B.  18x8.  pag.  2 x. 

***)  Ebendaselbst.  II.  B.  pag.  5. 


t)  Iiorns  Archiv.  III.  B.  1809.  pag.  181. 

$♦  3» 

Irritationes  vasorum  et  congestiones  sanguinis 
inde  exortae  frequentius  utique  infantes  quam 
ailul*os  tentant,  quae  si  altiorem  ad  gradum  evec- 
tae in  inflammationem  abeunt,  jam  ex  his  conse- 
quitur, infantes  praesertim  bene  nutritos  crebrius 
quam  adultos  inflammationibus  esse  obnoxios*  Si 

irritatio,  aut  si  mavis,  auctus  vegetationis  nisus 

% 

cum  affectione  universali  conjunctus  est,  nomine 
febris  inflammatoriae  insignitur,  quamvis  spatium 
ejus  fortasse  brevissimum  sit;  sunt  enim  hujus- 
modi febres  quarum  decursus  valdopere  acceleratur. 
Si  autem  exsudationes  materiae  sero>ae,  lym- 
phaticae vel  plasticae  statum  illum  subsecutae  sunt, 
ut  puta  in  cerebro  ex  hydrocephalo , et  in  trachea 
ex  angina  membranacea , vix  sola  irritatio  et  con- 
gestio, sed  inflammatio  exculta  necdum  observata 
in  causa  fuit,  quamvis  reliqui  exitus,  ut  suppura- 
tio, gangraena,  induratio  etc*  deessent*  Corpori 
enim  infantili  semper  dispositio  major  subest  ad 
exsudationem  et  plasticitatem,  sive  inflammatio  ce- 
lerius sive  tardius  decurrat.  Medicum  vel  tardio- 
rem vel  celeriorem  decursum  non  considerare,  sed 
usque  auxilium  indoli  febris  accommodatum  prae- 
stare oportet,  quia  usus  praecipuus  initio  cer- 

Pro  indole  sua  inflammationes  infantum  modo 
verae  seu  activae,  modo  passivae  sunt;  saepius  ta- 
men activae,  quippe  quae  cum  actuositate  virali 
aucta  conjunguntur,  et  opportunitate  ad  typhum 
destituuntur. 

Secundum  phaenomena,  quae  exhibent,  nunc 
primariae  nunc  secundariae,  modo  acutae  modo 
chronicae,  benignae  aut  malignae  sunt.  Pro- 
lixior inflammationum  disquisitio  hic  loci  aliena 
videtur,  partim  quum  proxima  causa  inflammatio- 
nis nondum  explicabilis  sit,  partim  ea,  quae  super 
decursu,  phaenomenis  et  exitu  ejus  monenda  ve- 
nirent, satis  jam  comperta  sint.  Haec  igitur  mo- 
nuisse sufficiat,  inflammationem,  si  judicium  me- 
dicorum plurimorum  amplectimur,  in  actuositate 
vitali  vasorum  morbose  excitata  consistere.  Ex  hi3 
plane  liquet,  peculiarem  proclivitatem  ad  inducen- 
das inflammationes  processibus  evolutionis  natura- 
libus stabiliri,  quippe  qui  aetati  puerili  proprii  sunt. 
Porro  accidit , ut  praevalente  in  organismo  infan- 
tili irritabilitate  et  receplivitate  injuriae  externae 
tanto  facilius  hunc  afficiant,  et  inflammationes  in- 
ducant. 

$♦  5* 

Dispositio  ad  inflammationes  in  iis  semper  or- 
ganis maxima  sit  necesse  est,  quorum  maxima 

est  actuositas*  Quapropter  membranae  pituitariae 
nasi,  oris,  tracheae  et  tubi  intestinalis,  tunicae 
serosae  in  hydrope  cerebri  et  pneumonia,  cutis  ex- 
terna  in  erysipelate  et  exanthematis  cutaneis  et 
glandulae  in  statu  scrophuloso  commodissime  in- 
flammationibus patent*  Quamvis  irritabilitas  aucta 
in  majoribus  vasorum  ramis  et  pulmonibus  aetate 
clemum  juvenili  insigniorem  inflammationi  diathe- 
sin  praebeat,  experientiae  tamen  testimonio  con- 
stat, infantes  frequentius,  et  omnium  fere  fre- 
quentissime huic  obnoxios  esse*  Ratio  hujus  phae- 
nomeni partim  in  pneumoniis  epidemicis  latet,  in 
quibus  propria  est  aeris  indoles^,  qua  potissimum 
infantes  opprimantur;  partim  materiae  morbosae 
dantur,  quibus  pro  natura  ipsarum  facultas  com- 
petit, pulmones  et  organa  respirationis  prae  ceteris 
adoriendi,  ut  morbilli  et  contagium  tussis  convul- 
sivae*  Denique  pulmones  in  affectionibus  catharr- 
halibus  et  inflammatione  tracheali  facillime  corri- 
piuntur, si  rerum  conditiones  favent,  nec  malo 
huic  occurritur,  priusquam  latius  dispergi  possit* 


$♦  6. 

Diagnosis  inflammationum  internarum  in 
adultis  subinde  alicujus  difficultatis  est,  id  quod 
partim  a sede  et  corpore  quod  laborat,  partim  a 
rebus  aliis  circumstantibus  dependeat  necesse  est* 

Inflammatio  vel  acuta  vel  chronica  esse,  vel 
partem  exiguam  occupare  et  superficiem  tenere, 
vel  organon  totum  aut  plura  simul  obsidere  et 
profundius  descendere  potest,  quibus  functio  or- 
gani magis  minusve  alienatur,  Organon  affectum 
plus  minus  nervorum  habeat  doloremque  aut  ma- 
jorem aut  leviorem  exhibeat  licet.  Functio  alie- 
nata alterius  organi  facilius  quam  alterius  oculis 
patet.  Inflammatio  porro  vel  idiopathica  et  sola, 
vel  aliis  morbis  stipata,  eorumque  sequela  esse  po- 
test. Individuum  modo  corr*pitur  irritabilitate 
modo  semibiluate  minori  conspicuum,  modo  sa- 
piens modo  desipiens,  vel  aliis  morbis  ratione 
sua  privatum*  In  infantibus  accedere  solet  quod 
aaepenumero  loquendi  facultate  destituuntur,  quod 
vitiuin  nec  capere,  nec  alios  de  eo  certiores  red- 
dere possunt,  quod  medicum  perhorrescunt  et  do- 
loribus morosi  ac  difficiles  fiunt,  Qnamobrem 
summa  observatione  opus  est,  ut  diagnosis  vera 
patescat.  Signa  quibus  inflammationes  externae  sese 
produnt,  diagnosin  internarum  vix  faciliorem  red- 
dere valent  Rubor  maximam  partem  oculos  piae- 
terit,  quia  organa  externis  integumentis  obducun- 
tur; calor,  tumor  et  durities  modo  inflammatio- 
nes latissime  diffusas  eorum  viscerum  notant,  quae 
a superficie  proxime  absunt,  v,  c,  pulmonum,  he- 
patis rei.  Itidem  nonnullae  inflammationes  dolo- 
ribus vacant,  qui  si  adeunt,  pueri  saepenumero 


12 


incerta  ac  perversa  de  sensu  topico  eloquuntur. 
Hic  modo  fides  habenda  est  vocibus  et  gestibus, 
qui  tactum  externum  sequuntur.  Quos  ut  intelli- 
gamus,  et  tumorem  forte  obvium  deprehendamus, 
infantes  omnibus  vestimentis  exui  necesse  est* 

$•  7* 

Signa  autem  quibus  verior  inflammationum 
internarum  diagnosis  constare  potest,  haec  sunt; 

1)  Notae  febris  inflammatoriae,  quae  affec- 
tione universali  et  actuositate  adaucta  systematis 
vasculosi  se  prodit. 

2)  Functiones  partium  inflammatarum  vel 
impeditae  vel  alienatae* 

3)  His  superaddi  potest  observatio  conditio- 
num ad  id  contribuentium,  v*  c.  dispositionis  evo- 
lutione  praevia  stabilitae,  aut  morbo  scrophuloso 
inductae,  aut  naturae  inflammatoriae  constitutionis 
aeris  endemicae  vel  epidemicae,  vel  exanthema- 
tum acutorum,  aut  praesentium  aut  praegressorum, 
v*  c.  tussis  convulsivae,  dysenteriae,  diarrhoeae 
rei. 


4)  Effectus  curae  antiplilogisticae  in  exem 
piis  dubiis  est  considerandus. 


5)  Denique,  si  pessimum  acciderit,  ad  sectio- 
nem cadaveris  est  confugiendum* 

$•  8* 

Notae,  quas  habitus  communis  suppeditat,  seu 
febris  symptomata  in  inflammationibus  acutis  in- 
ternis nunquam  ab  infantibus  absunt,  at  vero 
non  tam  facile  ut  signa  et  comites  inflammatio- 
num se  exhibent.  Prodromi  subinde  unum  vel 
aliquot  dies  ante  praecedunt*  *)  Ilis  inseri  pos- 
sunt: alacritas  amissa,  fastidium  ciborum,  mem- 
brorum lassitudo,  frontis  calor,  rubor  faciei  alter- 
nans, sitis  aucta,  horripilatio,  alvus  adstricta,  ob- 
structio nec  raro  sternutatio  tussis  etc* 

Quum  \rero  eadem  symptomata  in  affectioni- 
bus catarrhalibus,  in  dentitione  et  functione  trac- 
tus intestinalis  alienata  observentur,  et  saepissime 
sponte  sua  vel  remediis  lenioribus  transpirationem 
juvantibus  et  resolventibus  post  sudores  et  excre- 
tiones  urinae  turbidae  cedant,  haudquaquam  inde 
redundat  probabilitas,  inflammationem  suspicandi* 
Si  vero,  quod  non  raro  et  interdum  subito  sine 


*)  Henkes  Handbuch  zur  Erkenntniss  und  Heiluna 
der  Kindetkranhheiten,  II,  E.  i8l8>  pag.  ig. 

prodromis  accidit,  febris  continens  cum  ardore  in- 
genti apparet,  cujus  nulla  vel  exigua  est  remissio, 
si  pulsus  est  satis  acceleratus,  plenus,  durus  ac 
magnus,  si  urina  vel  retinetur  vel  parce  descendit, 
ei  sensum  ardoris  et  rosionis  movet,  si  intense 
tincta  et  rubra  redditur,  optimo  jure  inflammati- 
onem magis  minusve  gravem  suspicari  licet.  Cu- 
tis per  totum  plerumque  corpus,  maxime  circa  par- 
tem affectam  ardet , praeterea  ab  initio  sicca  est  et 
serius  sudores  partium  singularum  accedunt,  qui 
citra  levamen  sunt.  Respiratio  brevis  et  accelerata, 
somnus  irrequietus,  pavoribus  anxiis  et  jactationi- 
bus corporis  est  interceptus,  facies  inquietudinem 
et  anxietatem  exprimit,  oculi  vigore  ac  splendore, 
cenae  rubore  circumscripto  notantur. 

His  adjiciuntur  sitis  perpetua , fastidium  cibi, 
lingua  sicca  et  rubra,  alvus  maximam  partem  par- 
ca vel  obstructa.  Signis  hisce  communibus  prae- 
gressis de  inflammatione  non  dubitantium  est, 
quanquam  illa  variis  mutationibus  pro  inflamma- 
tionibus singulis  subjici  possunt.  Notae  peculia- 
res, quae  ad  sedem  inflammationis  et  organon 
affectum  pertinent,  in  descriptione  inflammatio- 
nis, speciali  considerandae  veniunt.  Observatio  exacta 
dispositionis,  quatenus  ea  corporis  constitutione  et 
aetate  stabilitur,  multis  in  exemplis  de  inflamma- 
tione certiores  nos  faciet.  Pueri  robusti  bene  nu- 

triti,  cum  vegetatione  praevalente  facillime  inter 
processus  evolutionis,  si  injuriae  externae  accedunt, 

inflammationibus  veris  tentantur. 

* . 

Infantes  quibus  cutis  est  alba  et  tenera,  irrita- 
bilitas systematis  vasculosi  permagna,  vigor  eximi- 
us et  facies  colorata,  et  quibus  juxta  haec  consti- 
tutio magis  irritabilis  quam  valens  a parentibus 
per  hereditatem  contigit,  non  minus  facile,  si  quid 
externi  vel  interni  incommodi  accesserit,  inflam- 
mationibus objiciuntur. 

Attamen  etiam  infantes  laxioris  corporis  et 
spongiosi,  quinimo  tenues  et  male  nutriti,  aliis 
morbis  jam  detenti  inflammationibus  veris,  experien- 
tia teste,  non  vacant,  quamvis  rarius  in  eas  incur- 
runt, et  methodum  antiphlogisticam  eodem  modo 
quo  supra  positum  est  recipiunt»  Perperam  pu- 
tant sanguinis  detractionem  infantibus  tenuibus 
inimicam  esse , quippe  qui  plethora  non  obsidean- 
tur, quum  experientia  communis  doceat,  his  non 
minori  utilitate  quam  adultis  sanguinem  mitti» 
Verum  etiam  alia  antiphlogistica , plasticitatem  mi- 
nuentia non  esse  negligenda,  ex  eo  patet,  quod 
inflammationes  infantum  prae  ceteri»  ad  plasticita- 
tem et  exsudationem  pronae  sunt, 

■■  ‘i  ■ ■ ; • . .. 

Nec  minus  character  epideraiae  multis  in 

morbis , non  protinus  ab  initio  naturam  certis 
quibusdam  signis  manifestantibus,  medici  diagno- 
sin et  medendi  rationem  dirigere  consuevit»  Pneu- 
moniae epidemicae,  praesertim  infantibus  infensae 
nullo  tempore  non  observatae  sunt»  Epidemiae 
anginae  et  anginae  membranaceae  universim  notae 
sunt,  quarum  haec,  cui  ex  pluribus  annis  abunde 
attentionis  tribuebatur,  curiosissime  est  pervestiga- 
ta ac  descripta»  Imo  etiam  enteritides,  quae  febri- 
um mucosarum  nomine  comprehensae  sunt,  fre- 
quentissime naturam  epidemicam  induunt»  Non 
auctor  sum,  medicum  opinionibus  praeconceptis 
obsessum  ad  aegrotos  adire  oporteie,  at  si  diagno- 
sis inflammationis  non  ex  toto  certa  est,  quam- 
vis symptomata  communia  statum  sthenicum.  in- 
dicare videantur,  curandi  rationem  ad  praecepta 
therapiae  generalia  componat,  primum  antiphlogi- 
sticis  insistat,  et  prout  inde  morbi  statua  evadit, 
bene  videat,  an  medela  congrua  sit  nec  ne»  Sa- 
tius enim  est  naturae  normam  prosequi,  eatnque 
juvare,  quam  systemati  cuidam  pertinaciter  indul- 
gere,  illamque  vi  aliqua  in  partes  suas  trahere. 
Diagnosi  autem  multis  difficultatibus  impeditae 
cadaverum  sectiones  lucem  afferre  possunt,  quae 
plus  justo  adhuc  negliguntur,  id  quod  ex  catalogis 
mortuorum,  tabellis  publicis  insertis  perspici  potest*), 


*)  Beobacliter  au  der  Spree. 


quibus  infantes  defuncti  falsissimis  saepe  nomini- 
bus morborum  designantur*  In  nostra  urbe  sex 
fere  millia  hominum  quotannis  pereunt,  quorum 
bi3  mille  quingenti  et  quod  excurrit,  annum  octa- 
vum vel  decimum  nondum  superaverunt*  Ex 
horum  numero  septingenti  spasmis,  trecenti  vel 
quadringenti  tabe,  trecenti  fere  dentitione  difficili, 
centum  apoplexia,  circiter  centum  tussi  convulsiva, 
quinquaginta  dysenteria,  totidem  diarrhoea,  reliqui 
hydrope,  hydrocephalo , exanthematis  acutis  aliis- 
ve  morbis  decedere  traduntur*  Si  pensitaveris, 
hos  morbos  utplurimum  eo  letales  evasisse,  quod 
vel  inflammatio  serius  accessit,  v*  c*  ad  tussin  con- 
vulsivam , morbos  cutaneos  acutos,  dysenteriam, 
diarrhoeam  etc*  vel  quod  illi  ex  inflammatione 
oriundi,  ejus  exitum  referebant,  ut  spasmus,  apo- 
plexia, hydrops,  tabes  etc*  facillime  qlucescit,  in- 
etitutis  cadaverum  sectionibus  varias  destructiones 
se  prodituras  fuisse,  quae  inflammationibus  ansain 
praeberent*  Inflammationes  haud  paucae,  vix 
mente  conceptae,  hujusmodi  sectionibus  inno  Lu- 
erunt* 

/ 

$♦  io* 

Interdum  quidem  post  mortem  organon  ali- 
quod vel  ex  parte  vel  ex  toto  inflammatum  de- 
prehendimus, ita  ut  collectis  humoribus  bis  aut 
ter  aut  amplius  magnitudinem,  crassitiem  et  gra- 

vitatem  naturalem  superet,  ut,  quod  pulmonibus 
et  hepati  accidit,  color  appareat  ex  opaco  rubi- 
cundus, lividus,  niger*.  Nonnunquam  gangraena 
jam  supervenit,  ita  ut  vel  loca  exigua  vel  organon 
integrum  sit  gangraenosum,  destructum,  in  pul- 
ticulam redactum  aut  disruptum,  qua  ratione  lien 
creberrime  affici  solet*  Haec  tamen  phaenomena 
abesse,  et  in  eorum  locum  exsuda tiones  et  effu- 
siones seri,  lymphae  purisve  in  cava  viscerum  vel 
in  ea,  quibus  viscera  continentur,  succedere  pos- 
sunt* Superficies  viscerum  tegumentis  caseosis, 
coagulatis,  inspissatis  et  membranaceis  obductae 
reperiuntur,  organa  ipsa  nonnunquam  inter  se 
conglutinata  et  connata,  inflata,  emollita  vel  indu- 
rata sunt* 


§♦  ii* 

De  medendi  ratione  communi  inflammationum 
internarum  infantilium  fusius  dicere  non  licet,  quum 
unumquodque  organon  inflammatum  singularem 
curam  requirat,  ideoque  medela  universa  varias 
mutationes  in  deligendis  et  adhibendis  medicami- 
nibus recipiat*  lnterim  tamen  ad  praecepta  quae- 
dam generalia  componi  potest,  quae  notione  in» 
flammationis  jam  constituuntur*  Quamobrem  in 
animo  non  est  curationem  inflammationis  organo- 
rum singulorum  exponere,  sed  tantummodo  de 

methodo  curandarum  inflammationum  generali 
strictius  disserere,  scilicet  de  antiplogistica. 

Simulae  de  inflammatione  vera  persuasum 
nohis  habemus,  proximum  est,  ut  sanguis  detra- 
hatur, ad  irritabilitatem  auctam,  qua  unaquaeque 
inflammatio  stipatur,  deprimendam,  Sanguinis  de- 
tractio quam  commodissime  et  celerrime  est  in- 
stituenda, quapropter  venaesectio  huic  fini  optime 
respondere  videtur,  quippe  qua  sanguis  promtis- 
sime  evacuatur.  Qtiunl  vero  infantibus  teneris 
vasa  sanguifera  minora  sint,  quam  quae  huic  peri- 
culo satisfaciant,  nec  copia  sanguinis  major  detrahi 
debeat,  potiori  cum  eventu  hirudinibus  utimur. 
Locus  detrahendi  sanguinis  parti  inflammatae  quam 
proximus  esse  debet,  ut  quam  celerrime  ex  ea 
parte  sanguis  evocetur.  Hirudines,  quae  tardiua 
sanguinem  expromunt,  id  commodi  praestant, 
ut  proxime  ad  locum  affectum  admoveri  pos- 
sint. Copia  sanguinis  mittendi,  quae  pro  aetate 
et  vehementia  inflammationis  differt,  partim  nu- 
mero hirudinum  majori,  partim  profluvio  diutius 
sustentato  modum  justum  explebit.  Si  vulnuscu- 
lum ab  hirudine  factum  per  bihorium  sanguinem 
fundit,  rationibus  constat  unciam  sanguinis  amitti, 
vix  vero  dimidiam,  si  vulnus  remota  hirudine 
clauditur.  Per  unam  hirudinem  aliquot  uncias 

sanguinis  extrahi,  quanquam  Henkius  affirmat,  *) 
vix  crediderim,  etiamsi  profluvium  sanguinis  va- 
poribus et  fomentationibus  calidis,  spongia  aqua 
calida  madefacta,  juvatur,  nisi  forte  accidit,  ut 
circa  frontem,  cervicem  vel  alium  quemlibet  lo- 
cum vas  sanguiferum  majoris  amplitudinis  laede- 
retur. Ex  more  autem  infantibus  teneris  per  pri- 
mas vitae  hebdomadas  non  plus  uiia  vel  duabus 
hirudinibus  opus  est,  **)  quia  sanguinem  modo 
parcum  demitti  convenit*  Quum  per  hirudines 
sanguinis  evacuatio  non  adeo  acceleretur,  vix 
auctor  extiterim,  hujus  consilii  causa  numerum 
augendi,  quia  infantes  plerumque  illas  perhorres- 
cunt, nunquam  non  aliqui  dolores  moventur,  sic 
ut  pueri  sollicitentur  et  lacriment,  ex  quo  alia  in- 
commoda nasci  possunt,  interest  etiam , ut  hiru- 
dines in  loco  ponantur  cui  os  subest,  quo  facilius 
pressione  nimius  profluxus  possit  caveri* 

§*  15* 

Ubi  sat  sanguinis  redditum  est,  vulnera  sae- 
penumero  sanguinem  edere  pergunt,  quod  si  in- 
cidit, boletum  igniarium  mollem  imponi  convenit, 
cui,  ne  decidat  emplastrum  tenax  superdetur,  et 

digito  leniter  imprimatur.  In  hoc  vero  nonnun- 
q u a m difficultatis  aliquid  deprehenditur,  quum  in- 
fantes haud  quiescant,  sed  plorent  et  respiratione 
anxia  thoracem  vel  abdomen  vehementer  agitent. 
Hoc  in  casu  medicamina  stiptica,  aut  si  necessitas 
ur^et,  lapis  infernalis  in  usum  vocari  debet.  AuA 
tenriethius  fila  aliquot  contorta  linamenti  carp- 
ti, in  turundae  formam  redacta,  immitti  jubet. 
Etiamsi  vero  hac  ratione  sanguis  compescitur, 
cautione  tamen  opus  est,  ne  per  somnum  res  im- 
positae decidant  ac  profluvium  recrudescat,  quo, 
si  vas  fortasse  laesum  est,  infantem  interimi  posse, 
exemplis  comprobatur.  *)  **)  Quocirca  chirur- 
gum admotis  hirudinibus  non  prius  infantem  de- 
serere oportet,  quam  is  in  tuto  sit,  vel  ii,  quibus 
cura  infantis  est  commissa,  satis  sunt  edocendi. 

$♦ 

Facta  sanguinis  missione,  quam  deinceps  pro 
rebus  circumstantibus  iterari  convenit,  ex  reliquis 
medicamentis  locum  principem  mercurius  dulcis 
meretur.  Quum  fere  nulla  sit  adultorum  inflam- 
matio interna,  cui  calomelas  non  opituletur,  in- 
fantibus longe  praestantiorem  exhibet  usum,  qui- 

bus  scilicet  vis  ejus  specifica  maxime  respondet* 
Quam  ob  causam  recentiori  etiam  aevo  contra  an- 
ginam membranaceam  et  hydropem  cerebri  acu- 
tum summo  cum  studio  est  commendatus  et  uti- 
liter adhibitus* 

Quamvis  tamen  calomelas  in  omnibus  inflam- 
mationibus tam  eximiam  sortiatur  praestantiam, 
nunquam  tamen,  inflammatione  activa  et  exculta, 
venaesectioni  substitui  potest,  quum  facultate 
careat,  auctam  vasorum  actuositatem  celeriter  de- 
primendi. Quinimo  ne  congestio  quidem  sangui- 
nis , aut  inflammatio  incipiens  omissa  sanguinis 
detractione  alio  quoquam  remedio  compesci  et 
caveri  potest.  Semper  enim  reputare  oportet  ve- 
naesectionem  subito  vim  suam  exercere*  Quan- 
tum autem  temporis  requiritur,  ut  calomelas  per 
intestina  deferatur  et  a vasis  lymphaticis  resorbea- 
tur, quod  fiat  necesse  est,  si  efFectu  ejus  intractum 
intestinorum  derivatio  ab  aliis  organis  effici,  aut 
vi  ejus  revolvente,  quam  cum  sanguine  et  syste- 
mate lymphatico  communicat,  contra  affectionem 
inflammatoriam  quidquam  praestare  debet*  Venae- 
sectione  autem  praemissa,  proximum  est  ut  ad 
hunc  confugiamus*  Duo  sunt  potissimum  argu- 
menta, quae  utilitatem  ejus  praena  agnam  in  inflam- 
mationibus internis  vindicant,  usumque  ejus  pro 
natura  partis  affectae  tuentur* 


i)  Calomelas  vi  epecifica  in  systema  sanguife- 
rum  et  lymphaticum,  ut  remedium  solvens,  coa- 
gulationi et  exfiiulationi  renitens  agit*  Quamobrem 
in  omnibus  iis  casibus  utilitatem  praestat,  ubi  ex- 
sudationes  materiarum  lymphaticarum,  pseudoorga- 
niaationes  membranarum  spuriarum,  aliaque  con- 
crementa, cohaesiones  rei*  timenda  sunt.  A nobis 
etiam  eo  praesertim  consilio  ad  inflammationes 
tracheae  et  bronchorum  in  angina  membranacea 
in  usum  vocatur,  ut  concrementa  membranacea 
futura  arceantur,  et  cpiae  jam  adsunt,  destruantur; 
porro  in  pulmonum  inflammatione  ut  expectoratio 
juvetur,  denique  in  hepatitide  ut  stagnationes  et 
exsudationes  caveantur  et  tollantur* 

Q)  Calomelas  derivando  in  tractum  intestina- 
lem agit,  cujus  motum  peristalticum  et  secretio- 
nem materiarum  serosarum  auget,  unde  stimulus 
contrarius  efficitur.  Propterea,  si  metus  exsudati- 
onis  materiae  serosae  subest,  et  derivatio  per  sti- 
mulum contrarium  necessaria  est,  ingentem  usum 
suppeditat.  Ergo  potissimum  inflammationibus 
membranarum  cerebri,  et  liydrocephalo  acuto  adhi- 
betur. Ut  vero  nunc  stimulus  contrarius  et  deri- 
vatio fiat,  nunc  plasticitas  diminuatur,  modo  do- 
ses  majores  modo  minores  ejus  ingerantur.  Illae 
magis  derivant,  hae  potius  solvunt,  et  sic  pro  re- 
rum conditionibus  tempus  ac  dosis  deligitur.  Mi- 

nime  autem  ignorare  oportet,  pueros  experientia 
teste  calomelanis  usum  multo  diutius  et  auctiori- 
bus dosibus  sustinere  quam  adultos,  quoniam  vis 
ejus  in  glandulas  salivales  longe  serius  se  expro- 
mit; quapropter  audacius  usui  ejus  insistere  licet, 
ut  eventui  maligno  occurratur* 

$*  16. 

Auxiliis  internis  inflammationum  infantilium, 
si  activae  snnt,  salia  media  refrigerantia  et  solven- 
tia inseruntur,  et  medici  permulti  testantur,  sal 
ammoniacum  prae  ceteris  usum  egregium  exhibuis- 
se* Potissimum  facultas  ejus  mucum  solvendi 
consideranda  venit,  ideoque  exemplis  omnibus 
utile  est,  ubi  calomcla^ie  abstinendum  esse  judica- 
mus, v*  c.  inflammationibus  catarrhalibus  et  gas- 
tricis lenioribus,  quibus  opportunitas  est  muci 
secernendi.  Nitro,  ut  sali  medio  celeberrimo  ad 
inflammationes  internas  adultorum,  in  infantibus 
raro  locus  est,  quoniam  semper  observatione 
maxima  opus  est*  Etenim  majores  ejus  doses  fa- 
cillime ventriculo  et  intestinis  obsunt*  Porro  huc 
referenda  sunt  cathartica  leniora,  v*  c.  ex  vegeta- 
bilium classe  manna  et  tamarindi;  e salibus  na- 
truin  phosphoricuni,  natrum  sulpburicurn , sal 
Seignette  et  kali  aceticum* 

$♦  17* 

E ceteris  medicaminibus,  quibus  hic  locus  et 
usus  est,  fomentationes  calidae  et  humidae,  cata- 


plasmata  cx  herbis  aromaticis  et  aceto  , e fermen— 
to  cum  eodem  aceto,  inunctiones  ex  oleo  calido, 
unguentum  liydrargyri,  linimenta  volatilia,  balnea 
calida  et  clysmata  oleosa  emollientia  et  sopientia 
laudem  merentur,  Vesicantia  minus  prosunt, 
quippe  quae  irritamenti  causa  inflammationem  cor- 
poris infantilis  intendunt,  Vesicatorium  unum, 
cujus  ambitus  pollicis  quadrati  est,  statum  febri- 
lem corpori  infantis  tenero  inducere  valet. 

Sunt  quidem,  qui  irritantia  aliaque  commen- 
daverint ; verum  haec  auxilia  non  solum  in  statu 
inflammatorio  supervacua,  sed  etiam  saepissime 
perniciosa  sunt.  Quum  praeterea  superiora  suffi- 
cant,  omnino  omitti  possunt,  — Aegrotuli  regi- 
mini frigidiusculo  subjiciendi,  sed  a perflatu  aeris 
defendendi  sunt;  corpus  eorum  tenui  veste  con- 
tegi, haud  vero  involvi  convenit,  ne  partes  affec- 
tae pressione  periclitentur.  Pro  potu  mucilaginca, 
commodissime  ex  avena  decorticata  propinanda 
sunt,  eoque  magis,  quum  nihil  ipsi  desiderent, 
quamvis  siti  perpetua  urgeantur.  Omnes  denique 
cibi  iis  sunt  subtrahendi. 

VITAE  C URRICULUM 

EX  DECRETO 

GRATIOSAE  FACULTATIS  MEDICAE 

BEROLINENSIS 

ADJECTAM 


il/go  Christianus  Davicl  Meyer,  natus  Reinsla- 
dii,  ducatus  Bernburgensis  pago,  anno  nonagesi- 
mo primo  seculi  superioris,  die  XXVI  M.  februarii, 
per  decem  annorum  spatium  scholam  illius  loci 
frequentavi,  et  a candidato  theologiae  Moering 
privatim  institutus  sum. 

Anno  MDCCCXII  lectiones  medicas  audiendi 
initium  in  universitate  litterarum  Berolinensi  feci* 
Bello  anno  MDCCCXIII  cum  Frankogallis  coorto, 
expeditioni  interfui*  Mense  octobri  MDCCCXIV, 
pace  composita,  in  patriam,  primumque  Eeroli- 
num  cum  militum  legionibus  redii.  Ibidem  auc- 
tore Perill*  Goercke  in  academiam  medico  - chi- 
rurgicam militarem  Beroliui  florentem  receptus 
sum,  annoque  sequente,  bello  inter  Borussos  Gal- 
losque  renovato,  nomine  chirurgi  inferioris  legio- 

nem,  quae  ab  Alexandro  imperatore  nomen  habet, 
secutus  sum*  Post  breve  illud  studiorum  meo- 
rum intervallum  sub  finem  anni  ejusdem  Beroli- 
num  redii,  et  denuo  summa  cum  assiduitate  lit- 
teris vacavi*  Anno  MDCCGXVI1  cursum  anatomi- 
co - chirurgicum  et  ^examen  publicum  rite  perfeci, 

nihilominus  autem  in  studiis  medicis  post  lioc 
tempus  versatus  sum* 

Hoc  studiorum  meorum  tempore,  ut  publicas 
praelectiones  omittam,  in  has  disciplinas  privati  in 
traditas,  quae  ad  medicinam  et  chirurgiam  perti- 
nent, incubui: 

Celeb*  Link  de  botanico;  Illustr.  Knape  de  os- 
teologia,  splanchnologia,  anthropologia  forensi  et 
arte  conscribendi  formulas  medicas;  Illustr.  Rudol- 
phi  de  anatomia  universa,  a quibus  viris  etiam  arte 
cadavere  dissecandi  institutus  sum;  Pcrill*  Hufeland 
de  institutionibus  medicis  practicis  et  therapia  spe- 
ciali, a quo  etiam  viro  in  praxi  medica  exercitatus 
sum;  de  chirurgia  generali,  speciali  ct  akiurgia  Il- 
lustr. Graefe;  in  exercitationibus  obstetriciis  et  in- 
stitutionibus practicis  medico -obstetriciis  Illustr: 
de  Siebold ; circa  physiologiam  et  materiam  medi- 
cam Celeb*  de  Koehnen;  Illustr:  Mursinna  de  aki- 
urgia, acologia  et  arte  obstetricia,  tum  theoretica 
tum  practica ; Celeb,  Turte  de  phy  ice,  chemia  ex- 


perimentaili  et  pharmacia ; Celeb,  Hufeland  jiin;  de 
pathologia  et  semiotice;  Illust,  Horn  de  patholo- 
gia  et  therapia  speciali;  Celeb,  Kluge  circa  doctri- 
nam de  oesibus  fractis  et  luxatis  et  Exper.  Fried- 
laender  de  institutionibus  practicis  obstetriciis  in-' 
terfui  praelectionibus.  Jam  Tentamine  et  examine 
rigoroso  coram  gratiosa  Medicorum  facultate  rite 
supeiatis , spero  fore  ut  dissertatione  publice  de- 
fensa flummi  in  medicina  honores  mihi  concedantur. 


THESES . 


I.  Signum  certum  et  constans  scarlatinae  non 
est, 

II,  Causa  morbi  proxima  a morbo  ipso  discre- 
pat, 

III,  Sunt  morbi  insanabiles, 

IV.  Crusta  inflammatoria  sic  dicta  non  est  certa 

inflammationis  nota. 

\ 

V,  Clorosin  non  a menstruis  suppressis,  origi- 
nem trahere , puto, 

IV.  Tussin  convulsivam  morbi  inflammatorii  in- 
dolem referre,  nego. 


